કૂતરું પાળવાથી લાંબા આયુષ્યની શક્યતા વધે છે!\nકૂતરું પાળાનારા લોકોને હૃદયરોગ અને અન્ય કારણોથી મૃત્યુ થવાનું જોખમ ઓછું હોય છે

સ્વીડનમાં 34 લાખ લોકોનો સર્વેના આધારે આ સંશોધન હાથ ધરવામાં આવ્યું હતું. 

જેમાં કૂતરું ન પાળનારાં 40 વર્ષથી લઈ 80 વર્ષની વચ્ચેની ઉંમરનાં લોકોની સરખામણી એવા લોકો સાથ કરવામાં આવી હતી, જેમણે પોતાની નોંધણી કૂતરાંનાં માલિક તરીકે કરાવી હતી.

આ અભ્યાસનું તારણ છે કે, કૂતરાં પાળનારાં લોકોને હૃદયરોગનું જોખમ ઓછું હોય છે. તેમાં પણ શિકારી પ્રજાતિનાં કૂતરાનાં માલિકોને આ જોખમ સૌથી ઓછું હોય છે.

સામાન્ય રીતે એવી માન્યતા છે કે, કૂતરું પાળવાથી શારીરિક ગતિવિધિઓમાં વધારો આવે છે. શોધકર્તાઓનો એવો પણ મત છે કે, જે લોકો વધુ સક્રિય હોય છે તેઓ કૂતરું પાળવાનું પસંદ કરે છે.

આ સંશોધનનું કહેવું છે કે, કૂતરાંઓ તમને બીમારીથી બચાવે છે, કારણ કે કૂતરાંના કારણે તેના માલિકોનો સામાજિક સંપર્ક વધે છે અને તેઓ ખુશ રહે છે. 

સ્વીડનમાં 34 લાખ લોકોનો સમાવેશ આ સર્વેમાં કરવામાં આવ્યો હતો

કૂતરાંના કારણે તેના માલિકોના માઇક્રોબાયોમમાં પરિવર્તન આવી શકે છે, જે હૃદયરોગનો જોખમ ઓછું કરવામાં મદદરૂપ થાય છે. પેટમાં રહેતા સૂક્ષ્મજીવોના સમૂહને માઇક્રોબાયોમ કહેવામાં આવે છે.

એવું માનવામાં આવે છે કે ઘરમાં ફેલાતી ગંદકીમાં કૂતરાંઓના કારણે પરિવર્તન આવે છે, જેની અસર માલિકોના માઇક્રોબાયોમ પર પડે છે. 

કૂતરાંના માલિકો એવા અન્ય બેક્ટેરિયાના સંપર્કમાં પણ આવે છે, જે તેમના માઇક્રોબાયોમ પર અસર કરી શકે છે.

સંશોધનકર્તાઓનું કહેવું છે કે, કૂતરાંઓની અસર એકલા રહેતા લોકો પર વધુ થાય છે.

આ સંશોધનના મુખ્ય સંશોધક મ્વેનિયા મૂબાંગા 'ઉપાસલા યુનિવર્સિટી'માં અધ્યાપક છે. 

તેઓ કહે છે, "સંશોધનના પરિણામો કહે છે કે એકલા રહી કૂતરું પાળનારા લોકોને મૃત્યુનું જોખમ કૂતરું ન પાળનારા લોકોથી 33 ટકા ઓછું હોય છે. હાર્ટ ઍટેકનું જોખમ પણ કૂતરું ન પાળનારા લોકોથી 11 ટકા ઓછું હોય છે."

એવી માન્યતા છે કે કૂતરું પાળવાથી શારીરિક ગતિવિધિઓમાં વધારો આવે છે

અગાઉના ઘણાં સંશોધનો તારણ આપતા આવ્યા છે કે, એકલાં રહેનારાં લોકોને હૃદયરોગનાં કારણે મૃત્યુ થવાનું જોખમ વધુ હોય છે.

'સાયન્ટિફિક રિપોર્ટ્સ' નામની વેબસાઇટ પર પ્રકાશિત કરવામાં આવેલા આ સંશોધન માટે વર્ષ 2001થી લઈને 2012 સુધીનો ડેટા એકત્ર કરવામાં આવ્યો હતો. 

સ્વીડનની હોસ્પિટલોમાં સારવાર માટે આવતા લોકોની માહિતી નેશનલ ડેટાબેઝમાં સંગ્રહિત કરવામાં આવે છે. કૂતરું પાળવા માટેની એક નોંધણીને વર્ષ 2001થી...\n\ntl;dr:
સ્વીડનમાં એક અભ્યાસ દરમિયાન તારણ મેળવવામાં આવ્યું છે કે શ્વાન પાળાનારાં લોકોને હૃદયરોગ અને અન્ય કારણોથી મૃત્યુ થવાનું જોખમ ઓછું હોય છે.